Tchoukoudou

Li tchoukoudou, c' est ene éndjole a deus rowes al môde d' ene birôlete. 

 Oridjene 

 Etimolodjeye 
Li mot « tchoukoudou », c' est on mot-brut ki discrît li brut k' ça fwait.Raeymakers, T. (2011, moes di djanvî). Forced Displacement and Youth Employment in the Aftermath of the Congo War: From Making a Living to Making a Life. MICROCON Research Working Paper 38. Ci mot ci vént d' on lingaedje suwahili, k' est grandmint pus djåzé a Goma k' li francès. Dins li prumî lingaedje, tchoukoudou si scrît inla : chukudu.https://kiswahili.tuko.co.ke/334087-baiskeli-ya-ajabu-inayotumika-nchini-drc-congo.html 

El neyerlandès a wårdé l' ortografeye d' oridjene, tot come l' inglès. Do costé des francès-cåzants, li « ch » a divnou « tsh ». Çoula dene adon : tshukudu. Tenawete, li prumire ortografeye est ossu uzêye, mins pus rålmint.https://www.bbc.com/afrique/41824560

 Askepiance 
Li tchoukoudou est foirt uzêye e Republike democratike do Congo, foiravant åtoû d' Goma, k' est ene grande comene d' èç payis la.https://www.rfi.fr/fr/afrique/20140510-rdc-le-tshukudu-roi-goma Totfeye, l' éndjôle a stî edvintêye e Rwanda, e 1910.https://observers.france24.com/fr/20140714-tshukudu-trottinette-congolaise-miracles-rdc-goma-nord-kivu-transport-reussite-sociale Il åreut falou ratinde el dijhnêye 1970, po-z endè vir dins l' province do Bijhe-Kivou.https://web.archive.org/web/20180213021540/http://www.transportgooru.com/2010/02/chukudus-a-no-nonsense-local-transporter-that-changes-lives-of-congos-poor/ La eto k' il est peuprece dins l' redjon do viyaedje di Mouchaki, ki si trouve eto el Congo-Kinchassa.https://afrique.lalibre.be/42624/rdc-malgre-les-rebelles-ils-fabriquent-le-gouda-du-congo/ 

On-z aveut cmincî a fabriker des tchoukoudous po sawè daler a ene sawice avou ene éndjole k' ît cåzumint po rén. Come d' efet, on-z a ataké a lzès vir dins les anêyes 1970, plamour ki l' economeye do Congo-Kinchassa esteut dins l' penin.https://thefinancialexpress.com.bd/lifestyle/others/chukudu-bikes-congos-local-innovative-solution-to-transportation-challenges Adon, i faleut saetchî s' plan po pleur transpoirter des djins eyet des tchôzes.https://www.pasabon.nl/verkeer-en-vervoer/chukudu-de-ruggengraat-van-het-lokale-transport-in-congo/ Pitchote a midjote, les tchoukoudous ont rcandjî les berwetes, k' estént moens ahessåves. Å cminçmint, ci n' ît nén åjhey, paski les tchoukoudous n' estént k' e bwès. Adon, i faleut todi dåborer les rowes avou di l' ôle di påme.

 Éndjole 
vignette|Po miner on tchoukoudou, i fåt poûssî avou on pî eyet mete li schô di l' ôte djambe so l' éndjole. On pout eto dmander a des poûsseus po-z aspaler l' mineu a pårti.

Come les ôtès éndjoles ; metans les otos eyet les motos ; les tchoukoudous rôlnut so les voyes.https://www.youtube.com/watch?v=IfGIyAN9vqU

 Compôzucion 
L' adierça do tchoukoudou, c' est d' s' e siervi come éndjole po transpoirter des pezantès tchedjes, sins awè dandjî d' on moteur. On s' endè sait siervi eto po miner des voyaedjeus a ene sadju. Come d' efet, les djins k' ont on tchoukoudou, c' est sovint des apoirteus.https://www.fmreview.org/fr/RDCongo/raeymaekers.htm Les tchedjes polnut daler åjheymint disk' a 300 kilogrames. On-z ertrouve sovint, come tchedjes, des bananes, do tcherbon u co des materiås po basti.Schouten, P. (2014, 1î di djanvî). Chukudu Politics: The Relevance of Infrastructural Absences for Governmental Power and State Failure in the Post-Colonial world. In : Carpes et al. (epl.). The Global Politics of Science and Technology, Vol. 2. Télcôp, les tchoukoudeus vont dé les cinsîs, a l' amåtén. Pwis, i dischindnut å mårtchî po-z apoirter les dinrêyes. Cwand les tchoukoudeus dischindnut, il ont ene djambe come so l' deujhinme imådje. Mins nerén, cwand i rôlnut so do plat, i lzès tchabôrnut come sol dierinne foto. Cwand on moenne on tchoukoudou, i fåt prinde asteme, plamour ki c' est rwaitî tot-z estant riscant d' rôler avou. C' est lourd, ça n' a pont di froye eyet ça balzene tofer.https://kivu-press-agency.ghost.io/la-politique-tshukudu-de-tshisekedi-qui-veut-convaincre-la-sadc-de-se-battre-contre-le-m23-est-tres-sujette-a-lechec/ Al copete do mårtchî, s' i sont vraiymint peuprece åtoû d' Goma, c' est paski ci veye ci si trouve dins on vå.https://www.teunvoeten.com/pdf/congo-chukudu-photo-stories.pdf 

Po-z endè fabriker, on pout rprinde do bwès eyet do metå k' on-z end a ddja siervi.https://www.francetvinfo.fr/monde/afrique/societe-africaine/a-goma-si-t-as-un-chukudu-t-es-le-roi-de-la-rue_3059807.html I gn a nén bråmint d' mecanike eyet d' electronike, il egzistêye des guides po-z endè fabriker onk tot seu so les fîs.https://makezine.com/projects/chukudu-wooden-scooter/ Tot çk' i fåt, c' est l' poûssî po-z avanci.https://web.archive.org/web/20240419144925/https://www.slateafrique.com/491511/le-tshukudu-la-trottinette-congolaise-qui-peut-tout Po l' poûssî, les mineus ont kécfeye mezåjhe di deus sakîs ki l' aspalnut. Li guidon est hôt eyet lådje. On tchoukoudou est djenerålmint deus metes lon.https://www.lexpress.fr/styles/le-tshukudu-la-trottinette-congolaise-qui-peut-tout_1556450.html Avou l' tins, les fabricaedjes s' ont amidré. Ouy, i gn a, afeye, des froyes. Enute, les rowes ont ossu des pneus. A l' atake del dijhnêye 2020, on-z a cmincî a mete so pî des tchoukoudous avou ene cadjolete ey ene troejhinme rowe.https://web.archive.org/web/20240426201600/https://oyebi.net/goma-les-jeunes-ont-fabrique-un-nouveau-modele-de-chukudu-avec-une-cabine

 Costaedje 
Les costaedjes si trouvnut etur 49.500 francs congolès (16,55 €) eyet 99.000 francs congolès (33,11 €). La k' c' est possibe d' e louwer onk po 5.000 CDF (1,67 €).http://www.impi.ch/01-ica-rdc-ch/files/chukudu-depl.pdf Pol kestion di l' ecolodjeye, les tchoukoudous sont neutes : dj' ô bén ki n' rinådnut rén e l' air.

 Stîle 
vignette|Foto d' on veloguémel ki rote avou l' minme principe k' on tchoukoudou. Ci-ci, come l' éndjole sol foto, n' est podbon veyåve ki d' ene redjon. Come d' efet, on n' s' endè sieve nén a ene ôte sadju do Congo-Kinchassa, virpus a ene ôte sawice del Daegne.
Come les ôtes djinres di birôletes, on n' est nén oblidjî d' aveur on permis po rôler avou. Tolminme ki ça rshonne podbon a ene birôlete, c' est afeye rwaitî tot-z estant ene varyisté d' velo.https://web.archive.org/web/20240427105240/https://eprints.lse.ac.uk/57890/ Å minme livea ki mwintès bicicletes, metans les velobikes, les tchoukoudous dmeurnut des éndjoles aprestêyes po totes les djinres di voyes. L' éndjole li pus djondante do tchoukoudou, ça dmeure li veloguémel. Ci-ci ni s' ertrouve nén el Congo-Kinchassa, mins e l' Swisse. Li veloguémel, ça rote puvite come on ski.https://hupi.org/HPeJ/0030/0030.html 

 Tuzance 

 Impôrtance economike 
vignette|Foto del statuwe dorêye ki rind bon dvwer å tchoukoudou, a Goma.Les tchoukoudous sont veyous come on moyén d' peter evoye del pôvrité, ubén come ene mårke di ritchesse a Goma. On-z î pout aschoûter k' esse maryî a on tchoukoudeu vout dire k' on n' va nén mori di fwin.https://www.bbc.com/afrique/region-41837546 Bouter avou ene éndjole inla pout acdiner les ovreus a-z awè des grands pordjets, come basti ene måjhone åtoû d' ene veye. Avou les liårds k' les tchoukoudeus wangnèt, i polnut egadjî kékès sakîs po poûssî l' éndjole. On-z elzès lome les « poûsseus ».

On rmet sovint les tchoukoudous do Congo-Kinchassa å velos del Neyerlande.https://allafrica.com/stories/201012200100.html Contravmint a ç' payis la, les tchoukoudous sont prezints dins ene redjon ewou çki les sistinmes di transpoirt ni sont nén foirt diswalpés.

 Coûsse 
Dins l' erî-tins, e 2013, l' ONU aveut uzé les tchoukoudou po-z organizer des coûsses, dins l' idêye d' ecoraedjî l' påye å Bijhe-Kivou. C' ît ossu po riscompinser les cis k' ont tchoezi d' bouter, sins s' erôler dins l' årmêye.https://www.unv.org/fr/node/1166 El deujhinme adierça, c' ît d' aspaler les efants ki viként dins l' mizere.https://www.radiookapi.net/sport/2013/03/16/goma-120-personnes-participent-la-course-de-velos-en-bois-tshukudu Ene ôte coûsse a stî metowe so pî, cwatre ans après, po mostrer k' on-z esteut conte les menes. C' est todi l' ONU k' ît padrî cisse boutêye la.https://www.radiookapi.net/2017/04/04/actualite/societe/une-course-de-chukudu-goma-pour-sensibiliser-la-lutte-antimines So on plan pus spôrtif, il egzistêye ene coûsse ki s' passe tos les ans, a Goma.https://www.alfred-mueller.ch/fr/forum/article/curieux-en-route

 Hårdêye difoûtrinne 
Videyo ki mostere comint fabriker si prôpe tchoukoudou.

 Referinces eyet sourdants 

Categoreye:Congo-Kinchassa
Categoreye:Éndjole